|  |
| --- |
|   **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| **Naziv akta/dokumenta za koji je provedeno savjetovanje:** | Nacrt prijedloga Odluke o uvjetima, postupku, načinu raspisivanja i provedbe javnog natječaja temeljem kojeg pravne i fizičke osobe-obrtnici koji obavljaju autotaksi prijevoz, ostvaruju pravo ulaza, prometovanja i izlaza iz užeg područja Grada Dubrovnika za određeni broj vozila |
| **Naziv tijela nadležnog za izradu nacrta / provedbu savjetovanja** | Grad DubrovnikUpravni odjel za komunalne djelatnosti, promet, more i mjesnu samoupravu |
| **Cilj i glavne teme savjetovanja** | Cilj savjetovanja je uključivanje zainteresirane javnosti te dobivanje povratnih informacija na predložene odredbe nacrta Odluke o uvjetima, postupku, načinu raspisivanja i provedbe javnog natječaja temeljem kojeg pravne i fizičke osobe-obrtnici koji obavljaju autotaksi prijevoz, ostvaruju pravo ulaza, prometovanja i izlaza iz užeg područja Grada Dubrovnika za određeni broj vozila |
| **Objava dokumenta za savjetovanje** | Poveznica na objavljeno savjetovanjehttps://www.dubrovnik.hr/savjetovanje-s-javnoscu |
| **Razdoblje provedbe savjetovanja** | Internetsko savjetovanje sa zainteresiranom javnošću provedeno je u razdoblju od 29. svibnja do 28. lipnja 2024. |
| **Pregled osnovnih pokazatelja uključenosti savjetovanja s javnošću** | U postupku javnog savjetovanja u razdoblju od 29. svibnja do 28. lipnja 2024. pristiglo je ukupno 27 prijedloga, 8 mišljenja i 6 primjedbi od strane 10 dionika.Od pojedinačnih prijedloga prihvaćeno je 5 prijedloga, 2 prijedloga su djelomično prihvaćena, a 20 prijedloga nije prihvaćeno. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi prijedlog/mišljenje/ primjedba, te načelni prijedlog/Mišljenje/ primjedba na nacrt Odluke | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Damjan Bolfek | Daje se prijedlog/mišljenje na nacrt Odluke  | Moj načelni prijedlog je da pokušate uvrstitiu bodovanje određene pojmove koji cedopustiti da se petogošnji legalan rad posvakoj stavci zakona bilo Grada Dubrovnikaili Porezne Uprave nastavi. Mišljenja samda iako sam u vlastitom obrtu od 2018.godine, zaposlen kroz cijelu godinu i sanajvišom klasom vozila (Škoda Superb,2018. godište), sa dozvolama GradaDubrovnika, Župe Dubrovačke i Konavalaod 2019. godine i nakon 5 godina ishođenoproduženje 2024. godine, položen ispit zastručnu osposobljenost za obavljanjecestovnog prijevoza putnika od straneHrvatske Obrtničke Komore 2017. godine ibez dugovanja Poreznoj Upravi ili Gradu Dubrovniku gubim bodove u predlozenojtablici i postoji mogućnost da ne dobijemsmeđu propusnicu i da izgubim jediniprihod u svom obrtu a sa tim i egzistenciju.Nadam se pozitivnom mišljenju od Vašestrane.Načelni prijedlozi za članak 6, Kriteriji zautvrđivanje prednosti za izdavanjeodobrenja/smeđe propusnice su slijedeći:- Da najviša klasa vozila sa Euro 6normom (Mercedes E klasa, ŠkodaSuperb, Audi A6 itd.) moze anuliratigubitak bodova na starost vozila.- Bodovi na samozaposlenost krozcijelu godinu.- Bodovi za potvrdu od HrvatskeObrtničke Komore o Stručnojosposobljenosti za obavljanjecestovnog prijevoza putnika(upravitelj prijevoza).- Aktivan obrt bez dugovanja uzadnjih 5 godina. | Ne prihvaća se. Zahvaljujemo na dostavljenim primjerima metodologija koje su usmjerene na vrednovanje iz članka 6. Odluke.Grad Dubrovnik pri obavljanju poslova iz svog djelokruga jedinice lokalne samouprave kojima se ujedno izravno i/ili neizravno utječe na pružanje usluge na tržištu, iste obavlja na način da se u najvećoj mogućoj mjeri osigura i učinkovito tržišno natjecanje na konkretnom tržištu. Načelo tržišnog natjecanja znači mogućnost pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik, kategorija ili grupa poduzetnika pritom, nije diskriminirana.Vrednovanje se temelji na osnovnim – subjektivnim i objektivnim kriterijima. Subjektivni kriteriji omogućuju da najviše bodova dobiju korisnici koji nisu ostvarili pravo na propusnicu po drugom osnovu (kako bi se time tržišno omogućilo što većem broju korisnika propusnica), koji imaju status hrvatskog branitelja te nisu kažnjavani za prometne prekršaje sukladno propisima o sigurnosti prometa na cestama, propisima o prijevozu u cestovnom prometu te odlukama Grada Dubrovnika u nadležnosti komunalnog odnosno prometnog redarstva Grada Dubrovnika u protekle dvije godine prije dana objave javnog natječaja.Objektivni kriteriji daju prednost vozilima koji omogućuju prijevoz osoba u invalidskim kolicima te novija vozila odnosno energetski učinkovitijih vozila poput električnih vozila koja nemaju emisije štetnih plinova u atmosferu, odnosno njihovim korištenjem smanjuje se štetan utjecaj na okoliš, njihovim korištenjem se smanjuje potrošnja fosilnih goriva (neobnovljivih izvora energije), podrazumijevaju smanjenje troškova održavanja te veću sigurnost u prometu, smanjuje se zagađenost okoliša bukom (procjenjuje se da gotovo 20 % stanovnika EU pati od buke čije se razine smatraju neprihvatljivima), doprinose društveno odgovornom poslovanju odnosno održivom razvoju.Nastavno na cilj da se osigura odgovarajuća zastupljenost autotaksi prijevoznika na tržištu za autotaksi prijevoznike koji pružaju uslugu temeljem zahtjeva putnika za prijevozom putem elektroničke aplikacije (digitalne platforme) i time osigura učinkovito tržišno natjecanje na cjelokupnom tržištu pružanja usluge autotaksi prijevoza na području Grada Dubrovnika i posljedično koristima za krajnje potrošače, Grad Dubrovnik osigurat će odgovarajuću zastupljenost autotaksi prijevoznika na tržištu iz te kategorije autotaksi prijevoznika na način da će se kao dodatni kriteriji za utvrđivanje prednosti za izdavanje odobrenja/smeđe propusnice utvrditi određeni broj bodova za pružatelje usluge putem digitalne platforme.  |
| 2.  | Katarina MiletićAutotaxi obrt „More“ | Daje se prijedlog/mišljenje na nacrt Odluke  | Jedna propusnica za jednu fizičku ili pravnu osobu prijavitelja vezano uz jednu licenciju koja se veže za jednu registraciju vozila.Čl. 6 st. 2 „broj odobrenja smeđih propusnica koje može ostvariti pojedini prijavitelj, sukladno čl. 5. st. 3 ove OdlukeSvaki obrt ili poduzeće dobije jednu licenciju za obavljanje djelatnosti autotaxi prijevoza, ali u obrtu ili poduzeću može biti prijavljeno više vozila i vozača zato je važno da se propusnica veže i za licenciju i za vozilo. | Ne prihvaća se. Zahvaljujemo na Vašem sudjelovanju u javnom savjetovanju te ističemo kako će u konkretnom slučaju Upravni odjel nadležan za promet navesti najveći broj odobrenja/smeđih propusnica koje može ostvariti pojedini prijavitelj na natječaj, a pri čemu su odobrenja/smeđe propusnice vezane uz određenu upisnu registarsku oznaku vozila za koje se izdaje. To znači da jedno odobrenje/smeđa propusnica može biti izdano samo za jednu pravnu osobu ili jednu fizičku osobu-obrtnika izabranu na javnom natječaju te vezano uz jednu licenciju koja se veže za jednu registarsku oznaku vozila (upravo sukladno Vašem prijedlogu), a ne mora ukoliko se ocijeni da legitiman cilj i razlozi tržišnog natjecanja opravdavaju veći broj odobrenja/smeđih propusnica po pojedinom prijavitelju. Naime, razloge legitimnog cilja potrebno je navesti sukladno članku 5. predmetne Odluke. U svakom slučaju legitiman cilj Grada Dubrovnika je osiguranje zaštite vrijednosti kulturnog dobra prema propisu kojim se uređuje zaštita i očuvanje kulturnih dobara i u tom kontekstu povezano i rješavanje problema prometnih gužvi i zagađenja. U okviru navedenog teži se ostvarenju pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik ili kategorija grupa poduzetnika pritom nije diskriminirana. |
| 3.  | Pero MenaloAutotaxi obrt „Mariva“ | Daje se prijedlog/mišljenje/primjedba na nacrt Odluke | JEDNA propusnica za JEDNU FIZIČKU ILI PRAVNU OSOBU PRIJAVITELJA vezano uz JEDNU LICENCIJU koja se veže za JEDNU registraciju vozila.**Čl. 6 st. 2** „broj odobrenja/smeđih propusnica koje može ostvariti pojedini prijavitelj, sukladno čl. 5. st. 3 ove Odluke**Svaki obrt ili poduzeće dobije JEDNU LICENCIJU za obavljanje djelatnosti autotaxi prijevoza, ali u obrtu ili poduzeću može biti prijavljeno više vozila i vozača zato je važno da se PROPUSNICA veže i za LICENCIJU i za vozilo.****Molim dati prednost nositeljima obrta koji obavljaju taxi djelatnost tijekom cijele godine i samozaposleni su u obrtu, ovo im je jedini izvor prihoda.** | Ne prihvaća se.Odgovor kao gore pod točkom 2. vezano uz navode da jedna pravna ili fizička osoba-obrtnik na javnom natječaju može dobiti maksimalno jedno odobrenje/smeđu propusnicu vezanu uz određenu licenciju i određenu registarsku oznaku. Ne prihvaća se prijedlog da se da prednost nositeljima obrta koji obavljaju autotaksi prijevoz tijekom cijele godine i samozaposleni su u obrtu (pa im je ovo jedini izvor prihoda). Naime, Grad Dubrovnik pri obavljanju poslova iz svog djelokruga jedinice lokalne samouprave kojima se ujedno izravno i/ili neizravno utječe na pružanje usluge na tržištu, treba obavljati na način da se u najvećoj mogućoj mjeri osigura i učinkovito tržišno natjecanje na konkretnom tržištu. Načelo tržišnog natjecanja znači mogućnost pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik, kategorija ili grupa poduzetnika pritom, nije diskriminirana. |
| 4.  | Luce JakićAutotaxi obrt „Pluton“ | Daje se prijedlog/mišljenje/primjedba na nacrt Odluke | JEDNA propusnica za JEDNU FIZIČKU ILI PRAVNU OSOBU PRIJAVITELJA vezano uz JEDNU LICENCIJU koja se veže za JEDNU registraciju vozila.**Čl. 6 st. 2** „broj odobrenja/smeđih propusnica koje može ostvariti pojedini prijavitelj, sukladno čl. 5. st. 3 ove Odluke**Svaki obrt ili poduzeće dobije JEDNU LICENCIJU za obavljanje djelatnosti autotaxi prijevoza, ali u obrtu ili poduzeću može biti prijavljeno više vozila i vozača zato je važno da se PROPUSNICA veže i za LICENCIJU i za vozilo.** | Ne prihvaća se. Ovisno o ukupnom broju odobrenja/smeđih propusnica u odnosu na pravne i fizičke osobe-obrtnike koje obavljaju usluge autotaksi prijevoza za koji Grad Dubrovnik procjeni da je u javnom interesu, odnosno sadrži razloge legitimnog cilja iz članka 1. stavak 2) predmetne Odluke sukladno prometnoj analizi Fakulteta prometnih znanosti Sveučilišta u Zagrebu, odredit će se i najveći broj odobrenja/smeđih propusnica koje može ostvariti pojedini prijavitelj na natječaj, a pri čemu su odobrenja/smeđe propusnice vezane uz određenu upisnu registarsku oznaku vozila za koje se izdaje. To znači da jedno odobrenje/smeđa propusnica može biti izdano samo za jednu pravnu osobu ili jednu fizičku osobu-obrtnika izabranu na javnom natječaju te vezano uz jednu licenciju koja se veže za jednu registarsku oznaku vozila (upravo sukladno Vašem prijedlogu), a ne mora ukoliko se ocijeni da legitiman cilj i razlozi tržišnog natjecanja opravdavaju veći broj odobrenja/smeđih propusnica po pojedinom prijavitelju.   |
| 5.  | Nikša Miletić | Daje se prijedlog/mišljenje/primjedba na nacrt Odluke  | U načelu pozdravljam svaki pokušaj uvođenja reda te u nastavku iznosim nekoliko osobnih mišljenja i primjedbi za koje smatram da bi u sklopu Odluke pomogle u tom smislu, a bile bi na korist prvenstveno Gradu, a i obrtnicima1. Kako bi se zadržao broj vozila dopuštenih natječajem, a uvrstio veći broj obrtnika kojima se ista izdaje predlažem primjeniti sustav parnih i neparnih tablica po danima ili još bolje tjednima. Iako nisam upoznat sa softwerskim rješenjem prepoznavanja tablica, vjerujem da bi se takvo rješenje moglo implementirati relativno jednostavno. Na taj način bi dvostruko više ljudi moglo privređivati, a broj vozila u svakom trenutku ne bi prešao onaj koji je definiran natječajem.  2. Dopustiti prometovanje za taksi vozila bez propusnice od 22 do 6 ujutro kada su gužve oko Grada (temeljem iskustva prošlog ljeta) bile praktički nepostojeće. Time bi se osigurao prijevoz iz povijesne jezgre po povoljnijim cijenama za građane i goste, a opet bi više poduzetnika moglo privređivati bez kreiranja problema oko Grada. Članak 6. (Kriteriji za utvrđivanje prednosti za izdavanje odobrenja/smeđe propusnice)1. Sustav bodovanja po starosti automobila Obrazloženje i prijedlog rješenja: Sustav bodovanja po starosti automobila kako je sada postavljen je manjkav s obzirom da se ne propisuje kako spriječiti fiktivno potpisivanje ugovora s vlasnikom novog automobila o 'najmu' te isto prijaviti preko nadležnih tijela kako bi na natječaju ostvarili što veći broj bodova, a kasnije, po dobivanju propusnice, zatražiti promjenu vozila uz neko naizgled legitimno, ali fiktivno objašnjenje poput katastrofalnog kvara, sudara i slično. Kao eventualno rješenje predlažem da u takvim slučajevima poduzetnik/obrtnik uz zahtjev za promjenu vozila/registarske oznake bude dužan priložiti izvješće o prometnoj nesreći ili nešto slično te da se njegov/njezin zahtjev i obrazloženje javno objavljuje. Time bi se barem djelomično izbjegla zlouporaba. 2. Bodovanje po kriteriju nekažnjavanjaObrazloženje i prijedlog rješenja: Ublažiti kriteriji bodovanja o nekažnjavanju u posljednje dvije godine. Jedna ili dvije kazne u dvije godine ne ustvrđuju obrazac negativnog ponašanja, za razliku od onih koji bi svaki dan počinjali s kaznom i to kalkulirali u svoj poslovni plan. Nadalje ovakav sustav bodovanja je nepošten prema onima koji rade otprije u odnosu na pojedince koji su tek ove godine počeli voziti. Na osobnom primjeru, u dvije tisuće vožnji dobio sam jednu kaznu (1) koja je bila više splet nesretnih okolnosti nego loše namjere ili nemara (uslijed gužve na Pilama, ljudi su mi praktički u vožnji otvorili vrata i krenuli sjedati u auto i prije nego sam se snašao). Od kazne nisam bježao te sam istu naravno odmah podmirio. Kao eventualno rješenje predlažem da isključujući faktor za bodove bude 3 ili više kazni u dvije ili više godina (naravno po OIB-u prijavitelja). 3. Prevelik broj subjekata koji taksiraju, a ne plaćanju praktički nikakva davanjaObrazloženje i prijedlog rješenja: Mišljenja sam kako ne bi smjeli biti u istom položaju razni agregatori, firme i/ili udruge koji svake godine zaposle stotine/tisuće vozača preko raznih dubioznih d.o.o./ j.d.o.o. i onda na kraju godine gase firme opterećene dugovanjima te obrtnici koji voze za sebe i uredno izvršavaju sve obveze prema svom Gradu i državi. Svi samostalni obrtnici voze preko vlastite licence i to većinom jedan automobil po licenci i dozvoli. Kao eventualno rješenje predlažem uvesti dodatni kriterij u članku 6. i bodove za obrtnike koji prijavljuju svoj obrt registriran za autotaksi djelatnost s jednim vozilom kojim sami obavljaju taksi djelatnost. Ovakav pristup ne bi nikoga stavio u nepovoljni položaj pred zakonom, a pomogao bi prvenstveno domaćim ljudima. | Ne prihvaća se.Zahvaljujemo na Vašem sudjelovanju u javnom savjetovanju te dostavljenim prijedlozima i stavovima koji predstavljaju kvalitetno sagledavanje koristi koja se želi postići ovom Odlukom. Cilj je omogućiti što većem broju poduzetnika dobivanje odobrenja/smeđe propusnice, ali razmjerno u odnosu na cilj koji se želi postići i koliko prometnice mogu podnijeti prema mišljenju struke. Ova odluka donosi se radi osiguranja zaštite vrijednosti kulturnih dobara u zaštićenoj kulturno-povijesnoj cjelini i kontaktnoj zoni Grada Dubrovnika, a osobito u cilju zaštite povijesne jezgre Grada Dubrovnika, racionalnog upravljanja turizmom u skladu s preporukama UNESCO – organizacije Ujedinjenih naroda za obrazovanje, znanost i kulturu i ICOMOS – međunarodnog vijeća za spomenike i spomeničke cjeline, osiguranja održive mobilnosti u Gradu Dubrovniku, zaštite stanovnika užeg središta Grada Dubrovnika od prekomjernog prometa, prekomjernih emisija buke i ispušnih plinova i to u skladu s europskim standardima očuvanja i zaštite kulturnih i prirodnih dobara, zaštite okoliša, zaštite krajobraza, omogućavanja djelovanja interventnih služba te drugih razloga od javnog interesa.S obzirom da se radi o prvoj ovakvoj Odluci ne samo na području grada Dubrovnik već i u Republici Hrvatskoj u ovoj inicijalnoj verziji iste tijekom primjene Prometnog sustava Grad Dubrovnik kontinuirano će pratiti provedbu Odluke te nastavno ocijeniti ukoliko ju je naknadno, tehnički i provedbeno potrebno i/ili moguće dopuniti i/ili izmijeniti glede određene vrste vozila i/ili korisnika pa tako i vezano uz operativne i tehničke mogućnosti korištenja sustava parnih i neparnih tablica. Naime, svaka mjera javne vlasti mora biti takva da je zahvat i ograničavanje prava razmjerno cilju i svrsi koja se želi postići. Ne prihvaća se. Naime, ova Odluka ne uređuje uvjete ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika, a što je predmet druge Odluke. Ovom Odlukom samo se uređuju uvjeti, postupak, načinu raspisivanja i provedbe javnog natječaja temeljem kojeg pravne i fizičke osobe-obrtnici koji obavljaju autotaksi prijevoz ostvaruju pravo ulaza, prometovanja i izlaza iz užeg područja grada Dubrovnika za određeni broj vozila. Djelomično se prihvaća. Zahvaljujemo na dostavljenim primjerima metodologija koje su usmjerene na vrednovanje iz članka 6. Odluke.Odobrenje/smeđa propusnica nije prenosiva i može je koristiti samo prijevoznik kojem je izdana i to isključivo za vozilo određene registarske oznake za koju je odnosi. U članku 13. unesena je mogućnost iznimnog izdavanja nove propusnice za slučaj nastupa okolnosti te ispunjenja traženih uvjeta. Grad Dubrovnik kontinuirano će pratiti provedbu osnovne Odluke koja regulira ulaza, prometovanja i izlaza iz užeg područja Grada Dubrovnika te ove Odluke nakon njenog donošenja i nastavno ocijeniti ukoliko ju je potrebno dopuniti i/ili izmijeniti. Naime, svaka mjera javne vlasti mora biti takva da je zahvat i ograničavanje prava razmjerno cilju i svrsi koja se želi postići.   Ne prihvaća se.Ovim se kriterijem želi naglasiti potreba odgovornog ponašanja sudionika u prometu, vođenje računa o sigurnosti drugih sudionika u prometu, poštivanje prometnih znakova, odnosno nekažnjavanost za prometne prekršaje sukladno propisima o sigurnosti prometa na cestama, propisima o prijevozu u cestovnom prometu te odlukama Grada Dubrovnika u nadležnosti komunalnog i/ili prometnog redarstva Grada Dubrovnika te takvo ponašanje prijavitelja nagraditi.  Ne prihvaća se.Kao poseban uvjet stavljena je obveza da prijavitelj nema dugovanja prema Gradu Dubrovniku te da prijavitelj nema dugovanja s osnove dospjelih poreznih obveza i obveza za mirovinsko i zdravstveno osiguranje. Tako će se cijeniti navedena činjenica. Ukoliko je pak riječ o novo osnovanim trgovačkim društvima, Porezna uprava prema posebnom propisu ima obvezu registarskom sudu dostavljati podatke o dugovanjima koje osnivač ili novi član društva ima, čime će se osigurati da oni koji ne plaćaju poreze, davanja i ne isplaćuju plaće ne osnivaju nove tvrtke.Načelo tržišnog natjecanja znači mogućnost pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik, kategorija ili grupa poduzetnika pritom, nije diskriminirana. Stoga isto vrijedi i za skupinu obrtnika koji imaju više vozila ili skupinu obrtnika koji imaju jedno vozilo. |
|  6. | Denis PavelinNe želi da mu osobni podaci budu objavljeni | Daje se prijedlog na nacrt Odluke | Prijedlog: omogućiti i vozilima koja su namijenjena za taksi prijevoz da mogu ući u uže područje grada na način da kupe vaučer preko <https://buswebshop.dubrovnik.hr/>.Naime na takav način omogućit će se i npr. nekim taksistima koji dolaze iz drugog grada dovesti goste u uže središte grada a bez da stvaraju gužvu.S druge strane onima koji rade preko aplikacija se sigurno ne isplati plaćat ulaz, pa nema bojazni da bi oni na takav način stvarali gužvu. | Ne prihvaća se.Grad Dubrovnik ne naplaćuje naknadu za ulaz, prometovanje i izlaz iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika.U navedenom smislu, za odobrenje/smeđu propusnicu kojom se stječe pravo ulaza, prometovanja i izlaza iz užeg područja grada Dubrovnika na temelju javnog natječaja temeljem kojeg pravne i fizičke osobe-obrtnici koji obavljaju autotaksi prijevoz, ostvaruju pravo ulaza, prometovanja i izlaza iz užeg područja grada Dubrovnika za određeni broj vozila - ne plaća se naknada, a kako je i navedeno u članku 3. stavak 2) predložene Odluke. |
| 7. | Dalibor Tomašković u ime obrta Moskar tours&service | Daje se prijedlog/mišljenje/primjedba na nacrt Odluke | 1. Predlažemo da se kategorizacija auta zasad zadrži na istoj razini. Ne može svatko kupiti Teslu i obnavljati autotaksi prijevoz

Sa vašim prijedlogom mali čovjek koji vrijedno radi ispada iz natječaja. Vlada samo kapital.Vašim prijedlogom vi definirate skupine auta koji najviše dobivaju bodova, ali taj kriterij nije bio u javnim natječajima za dodjeljivanje mjesta po gradu i ispada da starija auta iz prijašnjih natjačaja mogu se voziti i „zagađivati“ okoliš sa svojim autima koji su prošli natječaj prema drugim kriterijama, a nas vi tjerati u nejasan i neodrživ status.Nema niti jedan kriterij bodovanja prema previlalištu obrtnika, odnosno da prednost imaju oni sa adresom na području DNŽ, niti kriterij prema godini poslovanja obrta najmanje 2 godine. Naravno tek novootvoreni obrt i novi auto će imati više prednosti pred onjima tko posluje dulje i na vozilu starije od 2-3 godine. I nadalje, 100 auta za dobivanje ove dozvole za prometovanje-mali broj na spram onog broja turista koji imamo i na onaj broj autotaksi u udruženjima sa i bez dozvola zračne i morske luke. Ta brojka treba biti veća! Najmanje 200-300 auta. Podržavamo svaki pokušaj regliranje prometa oko Stare gradske jezgre, no nikako ne možemo podržati način nakoj se on pokušava realizirati. Podržavamo da pojedine kategorije poput branitelja DR i braniteljske djece imaju prednosti, ali nikako se ne možemo složiti da ljudima kojima je to jedini izvor prihoda, nemaju apartmani niste omogućili jednaka prava u najtječaju. Ispada da samo oni koji imaju imaju još više, a oni koji nemaju -stavljeni su u nezavidnu situaciju. Čl.10 iz Prijedloga nije jasno koja siu ta tri člana, koje su strukeIz Prijedloga nije jasno kako će biti otvaranje omotnica: javno, u koji određeni dan i na kojoj adresi. Ovaj je natječaj po povečalom javnosti i kao takov treba biti proveden najmanje 6 mjeseci prije stupanja na snagu Odluke o prometovanju. Ne može biti javno savjetovanje zaključno sa danom krajem lipnja 2024, datum javnog natječaja nije poznat jer nije još usvojen finalno sadržaj javnoh natječaja za provedbu kojeg treba vremena u smislu i raspisivanja, prikupljanja, proučavanja i donošenje odluke, a navadno grad uvodi na snagu Odluku o posebnom prometovanju od 1/9/24! Malo grad juri a ne osigurava transparentnost te nažalost provlaći se i nadalje ideja „kumstva“.Naš obrt posluje ve od 2019 godine, izdržali smo najteži period, nismo tražili od države beneficije, plaćali smo sve što se tražilo od javnih davanja, a u jednomm danu oduzima se kruh naš jer nije promišljena i napravleno kako treba Odluka o prometovanju.Nije ta Odluka i režim pravo rješenje, to je samo trenutno gašenje vatre. Grad treba osigurati druga rješenja. Za sada se pogoduje samo velikim.Čak toliko da nismo pronašli u Izvještaju o javnom savjetovanju glede Odluke objavlenom na mrežnoj stranici Grada da ste zaprimili od nas primjedbe. Znaći naše mišljenje preskočili ste a uredno smo poslali naš obrazac na vašu adresu!Toliko o javnom savjetovanju!  Čl.13 nije propisano kako će biti izvršeno predaje propusnice ako dođe do promjene vozila u slučaju zamjene na drugo i/ili novije vozilo, kvara i slično Čl. 14. Nije naveden barem jedan dnevni list koji je dostupan za sudionike natječaja, te nije navedana službena mrežna stranica Grada. Dakle natječaj treba biti dostupan svima prema različitim izvorima kao i bilo koji drugi natječaj sličnog sadržaja: stranica grada Dubrovnik te dnevni list lokalni!  | Ne prihvaća se.Zahvaljujemo na dostavljenim primjerima metodologija koje su usmjerene na vrednovanje/kriterije.Objektivni kriteriji daju prednost novijim vozilima odnosno energetski učinkovitijim vozilima poput električnih vozila koja nemaju emisije štetnih plinova u atmosferu, odnosno njihovim korištenjem smanjuje se štetan utjecaj na okoliš, njihovim korištenjem se smanjuje potrošnja fosilnih goriva (neobnovljivih izvora energije), podrazumijevaju smanjenje troškova održavanja te veću sigurnost u prometu, smanjuje se zagađenost okoliša bukom i doprinose društveno odgovornom poslovanju odnosno održivom razvoju.Načelo tržišnog natjecanja znači mogućnost pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik, kategorija ili grupa poduzetnika pritom, nije diskriminirana. Stoga načelo sjedišta/poslovne adrese pravne osobe ili fizičke osobe-obrtnika ne može biti kriterij prednosti. To osobito jer se usluge autotaksi prijevoza ne moraju nužno obavljati na mjestu sjedišta poslovnog nastana.Obavljanje djelatnosti autotaksi prijevoza na području Užeg središta grada Dubrovnika u skladu s odredbama Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj 12/2024) moguće je svima pod jednakim uvjetima, ispunjavajući uvjete propisane člancima: 16. st. 1. tč. 4., 5., 6., 7. i 8. te Odluke. Ne prihvaća se.Odluka koja je predmet javnog savjetovanja ne sadrži broj 100, 200 ili 300. Javni natječaj raspisuje gradonačelnik, na prijedlog upravnog odjela nadležnog za promet. Prijedlog mora sadržavati ukupni broj odobrenja/smeđih propusnica u odnosu na pravne i fizičke osobe-obrtnike koje obavljaju usluge autotaksi prijevoza za koji Grad Dubrovnik procjeni da je u javnom interesu, odnosno sadrži razloge legitimnog cilja iz članka 1. stavak 2) prijedloga Odluke, a sve to sukladno prometnoj analizi Fakulteta prometnih znanosti Sveučilišta u Zagrebu. Broj vozila se, dakle, određuje prema pravilima struke i sukladno stručnom stavu Prometnog fakulteta Sveučilišta u Zagrebu, a autotaksi prijevoznici imaju pravo obavljati autotaksi prijevoz u broju i na način koji je dostatan za učinkovito tržišno natjecanje na tržištu autotaksi prijevoza u Gradu Dubrovniku, u okviru ciljeva Prometnog sustava. Zahvaljuje se na podršci u reguliranju postojeće situacije i potrebe postizanja legitimnog cilja Grada Dubrovnika.Ne prihvaćaju se ostali navodi te se ističe kako svaki poduzetnik, kategorija ili grupa poduzetnika ima mogućnost pristupa i sudjelovanja na tržištu, odnosno svi pružatelji usluge koji ispunjavaju zakonske uvjete za pružanje usluge imaju jednake uvjete. Grad Dubrovnik kontinuirano će pratiti provedbu osnovne Odluke koja regulira ulaza, prometovanja i izlaza iz užeg područja Grada Dubrovnika te ove Odluke nakon njenog donošenja i nastavno ocijeniti ukoliko ju je potrebno dopuniti i/ili izmijeniti. Naime, svaka mjera javne vlasti mora biti takva da je zahvat i ograničavanje prava razmjerno cilju i svrsi koja se želi postići.Ostali navodi nisu predmet odredbi predmetne Odluke. Ne prihvaća se.Gradonačelnik će u posebnoj odluci o imenovanju Povjerenstva za provedbu javnog natječaja odrediti ovlaštene osobe koje će utvrditi jesu li dostavljene isprave sukladno javnom natječaju, dovesti u korelaciju dostavljene isprave i broj bodova propisan Odlukom te izraditi tablicu vrednovanja. Svi sudionici natječaja bit će obaviješteni o ishodu natječaja u roku od petnaest dana nakon otvaranja zaprimljenih prijava. Protiv odluke kojom prijavitelj nije izabran može se izjaviti prigovor u roku od osam dana od dana zaprimanja pismena. Grad Dubrovnik aktivno radi na rješavanju prometa na svom području. U proteklom razdoblju poduzete su normativne radnje na nacionalnoj razini (zbog čega je donesena izmjena Zakona o sigurnosti prometa na cestama), analizirane informacije o stavovima, i prijedlozima različitih sektora društva. Grad Dubrovnik omogućio je u brojnim kontaktima, kroz Plan upravljanja te kroz druge aktivnosti, brojim dionicima da svojim znanjem, iskustvom i stručnošću utječu na donošenje cjelovitog rješenja.Kroz javno savjetovanje svim dionicima i javnosti omogućuje se iznošenje prijedloga, zaključaka i mišljenja na predloženu Odluku. Odnosno, glavna svrha savjetovanja i uključivanja svih sudionika jest prikupljanje informacija o njihovim interesima, stavovima, prijedlozima i interesima. U konkretnom slučaju prima se na znanje mišljenje i ideje podnositelja. U tekstu se predlagatelj očituje na prijedloge i mišljenja sudionika javnog savjetovanja u dijelu koji predstavlja prijedlog na predloženi sadržaj Odluke, a predlagatelj se ne očituje na dijelove koji nisu predmet Odluke; koji predstavljaju očitovanje podnositelja na sadržaj drugih propisa Republike Hrvatske ili predstavljaju očitovanje podnositelja na sadržaj i postupanje po drugim odlukama Grada Dubrovnika i/ili vrijednosne sudove podnositelja izvan onoga kao što je navedeno. Prihvaća se.U članku 13. definiraju se iznimne mogućnosti zamjene/izdavanja nove propusnice.   Ne prihvaća se.U članku 5. stavak 3. Odluke, navedeno je da se tekst javnog natječaja objavljuje na oglasnoj ploči Grada Dubrovnika, u lokalnom tisku i na internetskim stranicama Grada Dubrovnika.Dakle objavljuje se u lokalnom tisku. Nadalje, Grad Dubrovnik kao obveznik Zakona o pravu na pristup informacijama na službenim mrežnim stranicama na lako pretraživ način i u strojnom obliku objavljuje svoje odluke i javne informacije te prema članku 10. stavak 10. navedenog Zakona i obavijesti o raspisanim natječajima, dokumentaciju potrebnu za sudjelovanje u natječajnom postupku te obavijest o ishodu natječajnog postupka. Ujedno Grad Dubrovnik svakodobno objavljuje i u javnim glasilima obavijesti o poduzetim aktivnostima u okviru nadležnosti Grada Dubrovnika.  |
| 8. | Nikša Pasqualicchio | Daje se prijedlog/mišljenje na nacrt Odluke | Podržavam uvođenje zone posebnog režima prometa oko UNESCO zaštićene povijesne jezgre Grada Dubrovnika. -Predlažem promjenu članka 2. gdje je navedeno da se pravo ostvaruje na razdoblje od 1 godine. Na period od najmanje 4 godine. Obrazloženje: za Taksi djelatnost potrebno je imati osnovno sredstvo za rad: osobno vozilo, Kako znamo da je za nabavku vozila pogodnog za Taksi prijevoz potrebno uložit od 30,0000€ do 45.000€ što su znatna sredstva za posao od samo jedne godine. - U tablici bodovanja gdje se pod 2 navodi navodi “status Hrvatskog branitelja“ što posebno podržavam! Predlažem proširit pojam i na članove obitelji Branitelja sukladno prednosti pri zapošljavanju Zakonu o hrvatskim braniteljima iz Domovinskog rata“ -Predlažem da se dobitnicima natječaja omogući naknadna mogućnost promjene vozila u slučaju da poduzetnik kupi novo vozilo ili mu se postojeće pokvari i slično. | Zahvaljujemo na Vašem sudjelovanju u javnom savjetovanju i podršci. Vjerojatno ne postoji u Republici Hrvatskoj takvo usko područje kojem gravitira toliki broj različitih dionika i korisnika. U interesu je Grada Dubrovnika riješiti prometnu situaciju. Ova Odluka se donosi radi osiguranja zaštite vrijednosti kulturnih dobara u zaštićenoj kulturno-povijesnoj cjelini i kontaktnoj zoni Grada Dubrovnika, a osobito u cilju zaštite povijesne jezgre Grada Dubrovnika, racionalnog upravljanja turizmom u skladu s preporukama UNESCO – organizacije Ujedinjenih naroda za obrazovanje, znanost i kulturu i ICOMOS – međunarodnog vijeća za spomenike i spomeničke cjeline, osiguranja održive mobilnosti u Gradu Dubrovniku, zaštite stanovnika užeg središta Grada Dubrovnika od prekomjernog prometa, prekomjernih emisija buke i ispušnih plinova i to u skladu s europskim standardima očuvanja i zaštite kulturnih i prirodnih dobara, zaštite okoliša, zaštite krajobraza, omogućavanja djelovanja interventnih služba te drugih razloga od javnog interesa. Ne prihvaća se. Trenutno prijedlog Odluke u članku 2. stavak 2) predviđa da se pravo iz javnog natječaja u pravilu ostvaruje na razdoblje od 1 (jedne) godine osim ako je iznimno drugačije utvrđeno javnim natječajem. Dakle, ukoliko to bude opravdavao legitiman cilj i javni interes razmotrit će se dulje razdoblje. Odnosno, dulje razdoblje bit će omogućeno ako postoje objektivno opravdani razlozi za takvo duže vremensko razdoblje. Ovo iz razloga kako pristup na tržište ovom segmentu tržišta autotaksi djelatnosti ne bi bio ograničen na duže vremensko razdoblje, odnosno kako bi uvjeti ulaska na ovaj segment tržišta bili razmjerni i proporcionalni, što znači da su prikladni za to da na dosljedan i sustavan način osiguraju ostvarenje zadanog cilja i ne prekoračuju ono što ie nužno za njegovo ostvarenje, Djelomično se prihvaća.Proširen je status i na osnivače pravnih osoba koji imaju status hrvatskog branitelja. Time su isti izjednačeni i sa fizičkim osobama-obrtnicima koji imaju taj status. Prihvaća se.U članku 13. unesena je mogućnost iznimnog izdavanja nove propusnice za slučaj nastupa okolnosti te ispunjenja traženih uvjeta.  |
|  9. | Sindikat VIP Autotaksi-DNŽ | Daje se prijedlog/mišljenje/primjedba na nacrt Odluke | 1. Raspisivanje natječaja u Prosincu .2024 2. Kriteriji za Uvođenje fiksne naknade u istom iznosu Kao i za izdavanje dozvole za obavljanje autotaksi prijevoza na području grada Dubrovnika. 3.kriterij za utvrđivanje prednosti za izdavanje smeđe propusnice (bodovi)uvesti stavku 20 bodova za Fizičke i pravne osobe koje obavljaju autotaksi prijevoz a registrirani su u općinama i gradovima na teritoriju Dubrovačko-Neretvanske županije. 4. kriterij za utvrđivanje prednosti za smeđePropusnice vozilo za hibridni pogon 10 bodova  5. Kriteriji za utvrđivanje prednosti za smeđe propusnice 10 bodova za vozila koja su na plinski pogon. Primjedbe se odnose na kriterij utvrđivanja Zato sto je hibridno vozilo 5 bodova a ne 10 i zato sto nema stavka vozila na plin koji treba biti 10 bodova. Pravne i fizičke osobe iz gradova i općina sa teritorija Dubrovačko-neretvanske županije nisu uvedeni u kriterij za bodovanje. | Zahvaljujemo na Vašem sudjelovanju u javnom savjetovanju.Prima se na znanje.  Ne prihvaća se. Grad Dubrovnik ne naplaćuje naknadu za ulaz, prometovanje i izlaz iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika. U navedenom smislu, za odobrenje/smeđu propusnicu kojom se stječe pravo ulaza, prometovanja i izlaza iz užeg područja grada Dubrovnika na temelju javnog natječaja temeljem kojeg pravne i fizičke osobe-obrtnici koji obavljaju autotaksi prijevoz, ostvaruju pravo ulaza, prometovanja i izlaza iz užeg područja grada Dubrovnika za određeni broj vozila - ne plaća se naknada, a kako je i navedeno u članku 3. stavak 2) predložene Odluke. Odluka koja je predmet savjetovanja uređuje uvjete javnog natječaja sukladno Odluci o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj 12/2024) pa stoga ostali navodi nisu predmet odredbi ove Odluke koja je u postupku javnog savjetovanja. Načelo tržišnog natjecanja znači mogućnost pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik, kategorija ili grupa poduzetnika pritom, nije diskriminirana. Stoga načelo sjedišta/poslovne adrese pravne osobe ili fizičke osobe-obrtnika ne može biti kriterij prednosti. To osobito jer se usluge autotaksi prijevoza ne moraju nužno obavljati na mjestu sjedišta poslovnog nastana. Prihvaća se. Prihvaća se. Prihvaća se. Ne prihvaća se.Obrazloženo kao ranije u tekstu. |
| 10. | Bolt sevices HR d.o.o. | Daje se prijedlog na nacrt Odluke | Članak 3.Prijedlog: predlaže se brisanje stavka 3. Obrazloženje: Ograničivanjem broja propusnica po pojedinom prijavitelju diskriminiraju se poslovni subjekti koji zapošljavaju veći broj taksi vozača i koriste više vozila, a koji su uložili sredstva u njihovu kupnju ili najam s namjerom obavljanja usluga autotaksi prijevoza na području grada sukladno dozvoli koju je izdao Grad Dubrovnik  Članak 12. stavak 1.Prijedlog: Članak 12. stavak 1. mijenja se i glasi: Gradonačelnik zadržava pravo poništenja natječaja ili dijela natječaja uz navođenje razloga za poništenje Obrazloženje: Vjerujemo da ovim dodatkom cjelokupni proces postaje transparentniji.  Članak 12. stavak 3. Prijedlog:Članak 12., stavak 3. mijenja se i glasi: Protiv odluke kojom prijavitelj nije izabran može se izjaviti prigovor u roku od 8 (osam) dana od dana zaprimanja pismena. O prigovoru odlučuje neovisno tijelo. Obrazloženje: Predloženim tekstom prijaviteljima se omogućuje pravo na drugostupanjsku žalbu, što je u skladu s pravnom stečevinom Europske unije | Zahvaljuje se na sudjelovanju u javnom savjetovanju.Ne prihvaća se.Nacrt Odluke koji je predmet javnog savjetovanja u članku 3. nema stavak 3. Pretpostavljamo da se misli na članak 5. i predloženi članak 3. Legitiman cilj Grada Dubrovnika je osiguranje zaštite vrijednosti kulturnog dobra prema propisu kojim se uređuje zaštita i očuvanje kulturnih dobara i u tom kontekstu povezano i rješavanje problema prometnih gužvi i zagađenja. U okviru navedenog teži se ostvarenju pristupa i sudjelovanja na tržištu svim pružateljima usluge koji ispunjavaju zakonske uvjete za pružanje usluge pod jednakim uvjetima, na način da niti jedan poduzetnik ili kategorija grupa poduzetnika pritom nije diskriminirana. Odluka o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika („Službeni glasnik Grada Dubrovnika“, broj 12/2024) i posljedično ova Odluka usmjerena je općenito na broj vozila na prometnicama i donosi se u javnom interesu i sa legitimnim ciljem, a temeljem propisane pravne osnove. Činjenica jest da su određene djelatnosti više zastupljene na prometnicama u odnosu na neke druge. Upravo u opisu djelatnosti autotaksi prijevoza jest cestovni prijevoz. Grad Dubrovnik nije samo Uže središte Grada Dubrovnika. I svi mogu obavljati djelatnost autotaksi prijevoza na području Grada Dubrovnika. Ono što se radi ovom regulacijom jest da se određuju mjere radi osiguranja zaštite vrijednosti kulturnog dobra prema propisu kojim se uređuje zaštita i očuvanje kulturnih dobara te se skupno ograničava ulaz u zonu te uređuju načini i uvjeti ulaza, prometovanja i izlaza vozila. Sve temeljem stručnog stava/analize Prometnog fakulteta.Obavljanje djelatnosti autotaksi prijevoza na području Užeg središta grada Dubrovnika u skladu s odredbama Odluke moguće je svima pod jednakim uvjetima, ispunjavajući uvjete propisane člancima: 16. st. 1. tč. 4., 5., 6., 7. i 8.Broj odobrenja – smeđih propusnica temeljem javnog natječaja za pravne i fizičke osobe-obrtnike koje obavljaju usluge autotaksi prijevoza, određuje se sukladno prometnoj analizi Prometnog fakulteta Sveučilišta u Zagrebu.Napominjemo i kako svaki ovlašteni korisnik koji obavlja djelatnost autotaksi prijevoza pod jednakim uvjetima regulira status prema Odluci, a pri tome samostalno odlučuje, sukladno propisima o prijevozu u cestovnom prometu, o tome hoće li i koje digitalne platforme koristiti. Jedino se ograničuje broj vozila koji radi održivosti mogu ulaziti, prometovati te izlaziti iz Užeg središta grada Dubrovnika sukladno stručnom stavu Prometnog fakulteta Sveučilišta u Zagrebu.Dakle, nitko nije stavljen u povoljniji položaj. Jedino se ograničuje fizički broj vozila unutar Užeg središta grada Dubrovnika sukladno stručnom stavu Prometnog fakulteta Sveučilišta u Zagrebu. Prometne studije pokazuju „*kako se nedostatci grada Dubrovnika očituju u neadekvatnoj prometnoj infrastrukturi. Također, prepreku za nadogradnju infrastrukture na potrebnu razinu predstavlja stupanj izgrađenosti Grada, koji je visok te* ***ne ostavlja puno prostora za nadogradnju prometnica****. Grad je smješten na brdovitom terenu, a stambeni objekti su gusto raspoređeni što rezultira nedovoljnim prostorom za unaprjeđenje prometnica, a kako se kapaciteti prometnica ne mogu znatno povećati* ***nužno je smanjiti prometno opterećenje koje premašuje kapacitet***.“(…)„***Zagrebačka ulica nema kapacitet koji može zadovoljiti postojeću prometnu potražnju što rezultira konstantnim zastojima i zagušenjima koji generiraju štetan utjecaj na okolinu kroz povećanu emisiju ugljikovog dioksida i štetnih plinova.******Stupanj izgrađenosti pojasa Zagrebačke ulice je takav da eliminira bilo kakvu opciju dodavanja dodatnog prometnog traka koji bi ubrzao prometni tok i smanjio stupanj emisije štetnih plinova****.*“Sve su ovo razlozi koji su ponukali Grad Dubrovnik na uređenje prometa, regulaciju ulaza, prometovanja i izlaza u skladu s propisima. Gradu Dubrovniku bitno je:* da se postigne legitiman cilj i svrha osnovne i ove Odluke
* da građani imaju dostupnu autotaksi uslugu
* da je obavljanje djelatnosti autotaksi prijevoza na području Užeg središta grada Dubrovnika u skladu s odredbama Odluke moguće svima pod jednakim uvjetima, ispunjavajući uvjete propisane člancima: 16. st. 1. tč. 4., 5., 6., 7. i 8. Odluke
* da svi pružatelji usluga autotaksi prijevoza imaju jednaku mogućnost i jednaka prava u ostvarenju uvjeta i pružanju usluga.

 Ne prihvaća se.Gradska uprava javno i transparentno komunicira svoje odluke, uključivo i za slučaj poništenja natječaja ili dijela natječaja. Isto nije potrebno stavljati kao dodatnu pisanu obvezu jer je riječ o autonomnom pravu Grada Dubrovnika pri obavljanju poslova iz svog djelokruga jedinice lokalne samouprave. Ne prihvaća se.U konkretnom slučaju omogućeno je pravo prigovora čelniku tijela, a što je sukladno pozitivnim propisima Republike Hrvatske (a time i EU). Na navedeni način omogućuje se zaštita u slučaju nezakonitih postupanja uprave koja mogu imati utjecaja na prava, obveze ili pravne interese stranaka. |
|  |  |  |  |  |

|  |  |
| --- | --- |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. |
| **Tko je i kada izradio izvješće o provedenom savjetovanju?** | Ime i prezime:Zlatko Uršić | Datum:2. 10. 2024. |